**Ministru kabineta noteikumu projekta** **"Grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts "Grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"" (turpmāk – noteikumu projekts) ir izstrādāts, lai konkretizētu kritērijus samazinātās valsts nodevas likmes piemērošanai daudzbērnu ģimenēm un ģimenēm, kuras nekustamo īpašumu iegūst valsts sniegtās palīdzības dzīvojamās telpas iegādei un būvniecībai ietvaros.Noteikumu projekts stāsies spēkā vispārējā kārtībā. |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Tieslietu ministrijas iniciatīvas. Ņemot vērā, ka ir veikti grozījumi Ministru kabineta 2018. gada 20. februāra noteikumos Nr. 95 "Noteikumi par valsts palīdzību dzīvojamās telpas iegādei vai būvniecībai" un Ministru kabineta 2016. gada 5. janvāra noteikumiem Nr. 15 "Valsts atbalsta programmas "Latvijas Goda ģimenes apliecība "3+ Ģimenes karte"" īstenošanas kārtība", kas ir cieši sasaistīti ar Ministru kabineta 2009. gada 27. oktobra noteikumu Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" 7. 1 -7. 4 punktiem un 17.1 pantam, tad lai saskaņotu šo Ministru kabineta noteikumu normas un paredzētu vienotu terminu lietošanu, kā arī, lai precizētu nostiprinājuma lūgumam pievienojamo apliecinājuma saturu, lai persona varētu saņemt samazinātu valsts nodevu, ir izstrādāts šis noteikumu projekts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likumu "Par nodokļiem un nodevām" 1. panta 2. punktu valsts nodeva ir obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Valsts nodevas mērķis ir personu darbību regulēšana (kontrolēšana, veicināšana, ierobežošana). Valsts nodevas apmērs nav tiešā veidā saistīts ar institūcijas veiktās darbības izmaksu segšanu. Valsts nodeva par īpašuma tiesību nostiprināšanu zemesgrāmatā (turpmāk – valsts nodeva) ir obligāts maksājums personai, kura vēlas nostiprināt īpašuma tiesības zemesgrāmatā, tātad šī nodeva ir personai veicamais maksājums, lai saņemtu valsts sniegtu nodrošinājumu, nostiprinot īpašuma tiesības zemesgrāmatā. Līdz ar īpašuma tiesību ierakstīšanu zemesgrāmatā, ieraksts ir saistošs trešajām personām un tādejādi, valsts sniedz konkrētu nodrošinājumu minētai personai. Zināmā mērā valsts nodevas apmērs raksturo valsts sniegtā nodrošinājuma vērtību, tādejādi – vispārīgi valsts nodevas apmērs par īpašuma tiesību nostiprināšanu maksājams 2% apmērā no nekustamā īpašuma vērtības. Vienlaikus, ņemot vērā valsts nodevas mērķi – veicināt noteiktas personas darbības, valstij rīcības brīvības ietvaros ir tiesības noteikt arī samazinātu valsts nodevas likmi. Kopš 2017. gada 24. augusta gadījumā, ja nekustamo īpašumu iegūst daudzbērnu ģimene, valsts nodevas par īpašuma tiesību nostiprināšanu zemesgrāmatā (turpmāk – valsts nodeva) apmērs nosakāms 0,5 % apmērā atbilstoši Ministru kabineta 2009. gada 27. oktobra noteikumiem Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" (turpmāk – Noteikumi Nr. 1250). Ar samazinātu valsts nodevas apmēra noteikšanu tiek samazinātas kopējās ar nekustamā īpašuma atsavināšanu saistītās izmaksas, kas var atvieglot tāda nekustamā īpašuma iegādi, kas apmierina daudzbērnu ģimeni pēc lielākas dzīvojamās platības, tādējādi veicinot ģimeni pieņemt lēmumu par trešo vai nākamo bērnu.Noteikumu Nr. 1250 7.4punkts paredz, ka vecāka atbilstību daudzbērnu ģimenes statusam apliecina uz nostiprinājuma lūguma iesniegšanas brīdi derīga Latvijas Goda ģimenes apliecība "3+ Ģimenes karte" (turpmāk – 3+ karte). Šāds regulējums Noteikumos Nr. 1250, sasaistot samazināto valsts nodevas apmēru ar 3+ karti, izvēlēts, lai paplašinātu tos ieguvumus, ko dod attiecīgā valsts atbalsta programma. Atbalsta programmas mērķis ir veicināt daudzbērnu ģimeņu labklājību, sniedzot tām priekšrocības dažādu pakalpojumu saņemšanā. Ņemot vērā esošo atbalsta apjomu (plašāk skatīt <https://katalogs.godagimene.lv/>) ir atbalstāms regulējums, lai pēc iespējas veicinātu 3+ kartes saņemšanu, tādejādi pēc iespējas vairāk daudzbērnu ģimenes informējot un mudinot pieteikties attiecīgai valsts atbalsta programmai.Saskaņā ar Bērnu tiesību aizsardzības likuma 26. panta sesto daļu, lai veicinātu un atbalstītu pašvaldību, komersantu un citu personu brīvprātīgu iesaistīšanos atbalsta sniegšanā daudzbērnu ģimenēm, valsts īsteno Latvijas Goda ģimenes apliecības programmu, kuras ietvaros Sabiedrības integrācijas fonds nodrošina karšu izsniegšanu daudzbērnu ģimenēm. Minētās programmas īstenošanas kārtību, tai skaitā daudzbērnu ģimenes apliecības piešķiršanas, izmantošanas, kā arī tās anulēšanas gadījumus un kārtību nosaka Ministru kabinets (Ministru kabineta 2016. gada 5. janvāra noteikumi Nr. 15 "Valsts atbalsta programmas "Latvijas Goda ģimenes apliecība "3+ Ģimenes karte"" īstenošanas kārtība" (turpmāk – Noteikumi Nr. 15)). 3+ karti ir tiesīgas saņemt visas personas, kuras atbilst Noteikumos Nr. 15 minētajiem daudzbērnu ģimenes kritērijiem un arī attiecīgi labumus no šis valsts atbalsta programmas saņem personas, kuras ir saņēmušas minēto 3+ karti, kas apliecina, ka ģimenes ir ieguvušas Latvijas Goda ģimenes statusu. Kopš tika ieviesta 3+ karte, ir ievērojami samazinājies kartes izsniegšanas laiks no 45 dienām uz 14 līdz 21  dienai, un pieaudzis sabiedrības informētības līmenis par 3+ kartes priekšrocībām attiecībā uz samazināto valsts nodevas likmi. Kartes izsniegšanas process tiek pilnveidots, un sabiedrība tiek informēta un izglītota par 3+ kartes saņemšanu un tās piedāvātajiem ieguvumiem. Te norādāms, ka 3+ karte ir ieviesta, lai ģimenes, kuras ir ieguvušas Latvijas Goda ģimenes statusu gūtu ar valsta atbalsta programmu noteiktos labumus, veicinot šo ģimeņu labklājību. Tieslietu ministrijas ieskatā nosacījumi, kas izvirzīti 3+ kartes iegūšanai atbilst tiem kritērijiem, kas izslēdz arī iespējams negodprātīgu valsts atbalsta programmas izmantošanu, piemēram, liedzot 3+ karti saņemt vecākam, ja tas ir Uzturlīdzekļu garantiju fonda administrācijas parādnieks. Būtu absurda situācija, ka valsts, vērtējot iespēju personai saņemt samazinātu valsts nodevas apmēru, neņemtu vērā, ka potenciālais valsts atbalsta saņēmējs ir parādā valstij. Šāds vērtējums tiek iegūts caur faktu, ka vecāks uzrāda 3+ karti, tādejādi pamatoti, ka samazinātā valsts nodevas likme tiek piemērota tieši tiem vecākiem, kas saņēmušo 3+ karti. Noteikumos Nr. 15 3+ kartes izsniegšanas nosacījumi ir plašāki un neaptver tikai formālos kritērijus, kuri ir attiecināmi uz daudzbērnu ģimenes statusa noteikšanu. Bērnu tiesību aizsardzības likuma 1. panta 16. punkts nosaka daudzbērnu ģimenes definīciju, kurā par daudzbērnu ģimeni tiek uzskatīta ģimene, kuras aprūpē ir vismaz trīs bērni, to skaitā audžuģimenē ievietoti un aizbildnībā esoši bērni. Par daudzbērnu ģimenes bērnu uzskatāma arī pilngadīga persona, kas nav sasniegusi 24 gadu vecumu, ja tā iegūst vispārējo, profesionālo vai augstāko izglītību. Taču Noteikumi Nr. 15 papildus Bērnu tiesību aizsardzības likumā noteiktajai daudzbērnu ģimenes definīcijai noteic, ka persona atbilst daudzbērnu ģimenes statusam un tai izsniedzama 3+ karte, ja tās, laulātā vai bērnu deklarētā vai reģistrētā dzīvesvieta ir Latvijas Republikā, ja tā nav reģistrēta kā parādnieks Uzturlīdzekļu garantiju fonda administrācijas iesniedzēju un parādnieku reģistrā. Tas nozīmē, ka 3+ karte netiek izsniegta vecākam, kas ir Uzturlīdzekļu garantiju fonda parādnieks vai kuram deklarētā dzīves vieta nav Latvijā. Savukārt bērnu skaitā neieskaita bērnus, par kuriem personai ir pārtrauktas vai atņemtas aizgādības tiesības.Zemesgrāmatu process ir radniecīgs civilprocesam, līdz ar to, pašu nostiprinājuma lūdzēju interesēs ir iesniegt visus nepieciešamos dokumentus. Lai nostiprinātu īpašuma tiesības uz nekustamo īpašumu zemesgrāmatā, tiesnesis saskaņā ar Zemesgrāmatu likuma 76.panta pirmo daļu, skatot cauri nostiprinājuma lūgumu, pamatojas vienīgi uz tiem datiem, kas ir lūgumā un tam pievienotos dokumentos, nepieprasot nekādas ziņas no iestādēm vai privātpersonām, līdz ar to personai, kura vēlas saņemt samazināto valsts nodevu ir jāatzīmē nostiprinājuma lūguma papildnosacījumos, ka vecākam ir derīga 3+ karte, ko uzrāda nostiprinājuma iesniegšanas brīdī, vai nostiprinājuma lūgumam tiek pievienota Sabiedrības integrācijas fonda izsniegtā izziņa, ka persona atbilst tiem nosacījumiem, lai tai tiktu izsniegta karte Latvijas Goda ģimenes apliecības programmas ietvaros.Ņemot vērā tos nosacījumus, kas izvirzīti 3+ kartes saņemšanai, Ministru kabinets noteicis Sabiedrības integrācijas fondu par šīs valsts atbalsta programmas administratoru, attiecīgi deleģējot tam pienākumu pārbaudīt personas atbilstību nosacījumiem, un attiecīgi izsniegt 3+ karti, līdz ar to, pamatoti, ka nostiprinājuma lūdzējs nostiprinājuma lūgumam pievieno attiecīgus pierādījums. Ņemot vērā iepriekš minēto, ka arī, lai konkretizētu Noteikumos Nr. 1250 noteiktos kritērijus samazinātās valsts nodevas likmes saņemšanai, ar noteikumu projektu tiek precizēts, ka Noteikumu Nr. 1250 6. punktā minēto valsts nodevas likmi (0,5 %) piemēro gadījumā, ja nekustamo īpašumu iegūst vecāks, kuram izsniegta uz nostiprinājuma lūguma iesniegšanas brīdi derīga 3+ karte vai ja līdz kartes, kas izsniegta Latvijas Goda ģimenes apliecības programmas ietvaros, saņemšanas brīdim tiek iesniegts iestādes, kas īsteno Latvijas Goda ģimenes apliecības programmu, izdots apliecinājums par vecāka atbilstību nosacījumiem Latvijas Goda ģimenes apliecības "3+ Ģimenes karte" saņemšanai". Minētā alternatīva nodrošina iespēju saņemt valsts atbalstu samazinātās valsts nodevas apmērā, kamēr nav izsniegta 3+ karte (*noteikumu projekta 3.–4. punkts).* Noteikumu projektā ietvertā 4.punkta redakcija ir viedota saskaņā ar Bērnu tiesību aizsardzības likuma 26.panta sestajā daļā esošo redakciju, atsaucoties vispārīgi uz valsts īstenoto Latvijas Goda ģimenes apliecības programmu, tādejādi paredzot normas ilgtspējību gadījumā, ja, piemēram, tiek mainīts kartes nosaukums vai programma tiek paplašanāta. Tādejādi nebūs nepieciešams pie katrām izmaiņām veikt grozījumus Noteikumos Nr. 1250.Kopš 2015. gada 7. novembra Noteikumos Nr. 1250 noteikta samazināta valsts nodevas likme, ja ģimene nekustamo īpašumu iegūst valsts sniegtās palīdzības dzīvojamās telpas iegādei vai būvniecībai ietvaros. Noteikumos Nr. 1250 noteiktā samazinātā valsts nodevas likme pēc būtības tika sasaistīta ar attiecīgās valsts atbalsta programmas nosacījumiem.Laika gaitā attiecīgie Ministru kabineta noteikumi, kas regulē kritērijus palīdzības saņemšanai, ir grozīti vairākas reizes. Ministru kabineta 2014. gada 5. augusta noteikumi Nr. 443 "Noteikumi par valsts palīdzību dzīvojamās telpas iegādei vai būvniecībai" (turpmāk – Noteikumi Nr. 443), kas noteica kritērijus palīdzības saņemšanai uz 2015. gada 7. novembri, grozīti 2016. gada 8. jūlijā un 2017. gada 15. septembrī un ar Ministru kabineta 2018. gada 20. februāra noteikumiem Nr. 95 "Noteikumi par valsts palīdzību dzīvojamās telpas iegādei vai būvniecībai" (turpmāk – Noteikumi Nr. 95) zaudējuši spēku. Sākotnēji 2015. gadā Noteikumi Nr. 443 noteica, ka persona var saņemt tikai vienu galvojumu dzīvojamās telpas iegādei vai būvniecībai, personai ir jāiesniedz visi noteikumos minētie dokumenti un dzīves vietai ir jābūt deklarētai Latvijā, persona ir samaksājusi galvojuma maksu. 2017. gadā grozījumi Noteikumos Nr. 443 nostiprina deklarēšanas kritēriju un nodrošina, ka uz mājokļa atbalsta programmu nekustamā īpašuma iegādei nevar pretendēt trešo valstu pilsoņi, kuri iegādājas nekustamo īpašumu Latvijā. Vienlaikus līdz ar grozījumiem Noteikumu Nr. 443 4. punktā, kura mērķis bija uzlabot demogrāfisko situāciju valstī un ģimeņu drošumspēju, papildus noteiktajam deklarēšanas principam tiek noteikti papildu kritēriji palīdzības saņemšanai ar mērķi panākt, ka palīdzību mājokļu atbalsta programmas ietvaros varēs saņemt personas, kuras ir:- Latvijas pilsoņi;- Latvijas nepilsoņi;- Eiropas Savienības dalībvalsts, Eiropas Ekonomikas zonas valsts un Šveices Konfederācijas pilsoņi;- bezvalstnieki, kuri ir saņēmuši Latvijas Republikā izdotu uzturēšanās atļauju.Tāpat noteikumi paredz, ka atbalstu mājokļu atbalsta programmas ietvaros varēs saņemt arī gadījumā, ja aizņēmējs neatbilst nevienam no iepriekš minētajiem nosacījumiem, bet šiem nosacījumiem atbilst aizņēmēja nepilngadīgais bērns/nepilngadīgie bērni.2018. gada 1. martā stājās spēkā Noteikumi Nr. 95, kuros tiek paplašināta līdz šim sniegtā valsts palīdzība ne tikai personām, ar kuru kopā dzīvo un kuras apgādībā ir vismaz viens nepilngadīgs bērns, bet arī uz personām, ar kurām kopā dzīvo un kuru apgādībā ir vismaz viens bērns, kas nav sasniedzis 24 gadu vecumu.Arī Noteikumos Nr. 95 izdarīti grozījumi, kas stājās spēkā 2020. gada 1. jūlijā. Noteikumu Nr. 95 grozījumu mērķis bija pilnveidot valsts palīdzības sniegšanu, piešķirot garantiju un subsīdiju, īpaši atbalstot ģimenes ar bērniem un ģimenes, kurās ir gaidāms ģimenes pieaugums. Noteikumi Nr. 95 paredz, ka vairs nav nepieciešamas deklarēt vai reģistrēt dzīves vietu Latvijā, kā arī nav nepieciešams aizņēmēja apgādībā esošā bērna tiesiskā statusa Latvijā pierādīšana, garantijas apmērs ģimenēm ar četriem un vairāk bērniem ir palielināts līdz 30 % aizdevuma summas, pretendēt uz garantiju var arī persona, kuras apgādībā ir viens vai vairāki bērni un ir iestājusies grūtniecība, vai ir iestājusies grūtniecība ar pirmo bērnu, kā arī pretendēt uz garantiju ir tiesīgs gaidāmā bērna tēvs. Noteikumos Nr. 95 atbalsta programmas "Balsts" ietvaros paredzēts daudzbērnu ģimenēm (3 un vairāk bērni) piešķirt subsīdiju mājokļa iegādei. Tāpat Noteikumos Nr. 95 tiek noteikts, ka ir iespēja pretendēt uz garantiju atkārtoti ne ātrāk kā pēc 3 gadiem kopš iepriekš piešķirtās garantijas, ja ir palielinājies apgādībā esošo bērnu skaits vai iestājusies grūtniecība un iepriekš piešķirtās garantijas saistības ir izbeigušās. Noteikumos Nr. 1250 šobrīd noteikts, ka samazinātā valsts nodevas likme piemērojama attiecībā uz pirmo nekustamo īpašumu.Ievērojot iepriekš minēto, ar noteikumu projektu tiek paredzēts, ka samazināto valsts nodevas likmi piemēro personai, kas nekustamo īpašumu iegūst, izmantojot normatīvajos aktos noteikto valsts sniegto palīdzību dzīvojamās telpas iegādei vai būvniecībai, neatkarīgi no tā, kurš pēc kārtas īpašums tas ir (*noteikumu projekta 1. punkts*). Vienlaikus ar noteikumu projektu, tiek grozīts 7.2punkts, konkretizējot attiecīgajā punktā minēto kritēriju samazinātās valsts nodevas likmes saņemšanai (*noteikumu projekta 2. punkts*).Ņemot vērā, ka ar 2021.gadu izvērtējumu, vai persona atbilst valsts atbalsta programmas kritērijiem mājokļa iegādei un būvniecībai, izvērtēs kredītiestādes, tad noteikumu projektā ietverts regulējums, kurā tiek paredzēta kārtība, kādā kredītiestāde izsniedz šo apliecinājumu. Paredzēts, ka kredītiestādes apliecinājumu, ka īpašums tiek iegādāts valsts atbalsta programmas ietvaros, ietver gan ķīlas līgumā, gan arī attiecīgu apliecinājumu ietver nostiprinājuma lūguma par hipotēkas nostiprināšanu projektā, attiecīgā ailē – papildu nosacījumi. Šādā gadījumā jau zvērinātam notāram iesniegtā nostiprinājuma lūguma projektā ir ietverts attiecīgais apliecinājums. Vienlaikus jāatzīmē, ka šādos gadījumos, kad īpašuma iegūšana ir saistīta ar aizdevuma saņemšanu un iegūtā īpašuma ieķīlāšanu, nostiprinājuma lūguma par īpašuma tiesību nostiprināšanas apliecināšanas procesā ir būtiski savlaicīgi informēt privātpersonas par nepieciešamību pie zvērināta notāra vērsties vienlaicīgi ar abu nostiprinājumu lūgumu apliecināšanu, lai attiecīgie nostiprinājuma lūgumi tiktu sasaistīti ne tikai juridiski, atbilstoši Zemesgrāmatu likuma 59.pantā noteiktajam, ietverot norādi, ka vienu lūgumu neizskata bez otra, bet arī lūgumus sasaistīt praktiski.Ievērojot minēto, kredītiestādes pēc iespējas katrā procesa posmā vērš klienta uzmanību, ka pie zvērināta notāra jādodas brīdī, kad ir iespējama abu nostiprinājuma lūguma – gan hipotēkas nostiprināšanai, gan īpašuma tiesību nostiprināšanai, apliecināšana.Ja persona pie zvērināta notāra vēršas, lai apliecinātu abus nostiprinājuma lūgumus, zvērināts notārs pārliecinās, vai ķīlas līgumā un bankas sagatavotajā nostiprinājuma lūgumā ir kredītiestādes apliecinājums par īpašuma iegādi valsts atbalsta programmas ietvaros. Ja ir, tad attiecīgu norādi ietver arī nostiprinājuma lūgumā par īpašuma tiesību nostiprināšanu.Vienlaikus, gadījumā, ja persona pie zvērināta notāra vēršas, lai apliecinātu tikai vienu nostiprinājuma lūgumu, zvērināts notārs iespēju robežās noskaidro, vai īpašums tiek iegādāts valsts sniegtā atbalsta ietvaros. Ja jā, lūdz uzrādīt ķīlas līgumu, Ja konstatē, ka tajā ir attiecīga norāde, to ietver nostiprinājuma lūgumā par īpašuma tiesību nostiprināšanu. Ja personas ķīlas līgumu neuzrāda, zvērināts notārs aicina klientu izvērtēt iespējamību parakstu apliecināšanai vērsties atkārtoti, apliecinot abus nostiprinājuma lūgumus. Ja šāda iespēja no nostiprinājuma lūdzēja puses tiek noraidīta, notārs apliecina parakstus uz nostiprinājuma lūguma, neietverot apliecinājumu, ka īpašums tiek iegādāts valsts atbalsta programmas ietvaros.Savukārt, izskatot nostiprinājuma lūgumu par īpašuma tiesību nostiprināšanu, tiesnesis pārliecinās, vai kopā ar to iesniegtam nostiprinājuma lūgumam par hipotēkas nostiprināšanu nav pievienots ķīlas līgums, kas satur apliecinājumu par īpašuma iegādi valsts atbalsta programmas ietvaros. Ja konstatē, ka šāds ķīlas līgums ir, piemēro samazināto likmi, ja nav – 2% nodevu.Attiecīgi, lai salāgotu Noteikumu Nr. 95 veiktos grozījumus, tiek izteikts citā redakcijā arī Noteikumu Nr. 1250 17.1 punkts, kas, kā līdz šim, paredzēs atbrīvot no valsts nodevas par ķīlas tiesību nostiprināšanu zemesgrāmatā personu, kas ieķīlā nekustmo īpašumu, ja minētā persona to ieguvusi, izmantojot normatīvajos aktos noteikto valsts palīdzību dzīvojamās telpas iegādei vai būvniecībai, kas paredzēta personai, ar kuru kopā dzīvo un kuras apgādībā ir vismaz viens bērns vai kurai ir iestājusies grūtniecība, vai gaidāmā bērna tēvam. No minētā panta esošās redakcijas tiek izņemts noteikums par pirmo ieķīlāto nekustamo īpašumu, ko persona ieguvusi, izmantojot normatīvajos aktos noteikto valsts sniegto palīdzību dzīvojamās telpas iegādei vai būvniecībai. Arī šajā punktā tiek paredzēta kārtība, ka kredītiestāde ķīlas līgumā un nostiprinājuma lūgumā ietver apliecinājumu, kurā norādīts, ka normatīvajos aktos noteiktā valsts palīdzība dzīvojamās telpas iegādei vai būvniecībai tiek sniegta personai, ar kuru kopā dzīvo un kuras apgādībā ir vismaz viens bērns vai kurai ir iestājusies grūtniecība, vai gaidāmā bērna tēvam.Ņemot vērā, ka kārtība, kad apliecinājumu, ka normatīvajos aktos noteiktā valsts palīdzība dzīvojamās telpas iegādei vai būvniecībai tiek sniegta personai, ar kuru kopā dzīvo un kuras apgādībā ir vismaz viens bērns vai kurai ir iestājusies grūtniecība, vai gaidāmā bērna tēvam, kredītiestāde izsniegs ar 2021. gadu, tad attiecīgi Noteikumi Nr. 1250 ir papildināmi ar 22. punktu, kas noteic, ka Noteikumu Nr. 1250 7.2  punktā un 17.1 punktā minēto apliecinājumu līdz 2020. gada 31. decembrim izdod institūcija, kura administrē un izsniedz garantiju vai subsīdīju valsts palīdzības dzīvojamās telpas iegādei vai būvniecībai ietvaros jeb Latvijas Attīstības finanšu institūcija "Altum".Ir svarīgi, lai Noteikumi Nr. 1250 tiek salāgoti ar attiecīgajos noteikumos, kas noteic valsts atbalsta apmēru, noteikto, tādejādi izslēdzot risku, ka personas, kas atrodas salīdzināmos apstākļos, tiek nostādītas nevienlīdzīgā situācijā. |
| 3. | Projekta izstrādē iesaistītās institūcijas un publiskas personas kapitālsabiedrības | Jautājums par kārtībā, kādā iekļaujams kredītiestādes apliecinājums pārrunāts sanāksmē piedaloties Latvijas Zvērinātu notāru padomes, Latvijas Attīstības finanšu institūcijas "Altum", Finanšu nozares asociācijas un rajona (pilsētas) tiesas pārstāvji. |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt  | Sabiedrības mērķgrupas kopējo skaitlisko apmēru noteikt nav iespējams. Noteikumu projekts attiecas uz ikvienu personu, kurai nākotnē tiks piemērota samazinātā valsts nodevas likme Valsts atbalsta programmas "Latvijas Goda ģimenes apliecība “3+ Ģimenes karte" vai valsts sniegtās palīdzības dzīvojamās telpas iegādei un būvniecībai ietvaros.2019. gadā Sabiedrības integrācijas fonds izsniedza 48 669 kartes, no kurām 18 749 bija vecāku kartes un 29 920 bērnu kartes. Uz 2019. gada 31. decembri pavisam kopā bija izsniegtas 79 373 kartes.Savukārt Latvijas Attīstības finanšu institūcija "Altum" 2019. gadā garantiju mājokļa iegādei ģimenēm ar bērniem izsniedza 2986 personām.  |
| 2. | Tiesiskā regulējuma ietekme uz tautsaimniecību un administratīvo slogu | Noteiskumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020. gads** | Turpmākie trīs gadi (*euro*) |
| **2021.** | **2022.** | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |   |   |   |   |   |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |   |   |   |   |   |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav iespējams noteikt, jo personu, kuras nekustamo īpašumu iegādājas valsts sniegtās palīdzības dzīvojamās telpas iegādei vai būvniecībai ietvaros, skaits var mainīties no pieejamā finansējuma galvojuma programmas īstenošanai. |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši [Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033), lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts kancelejā ievietots Tieslietu ministrijas un Valsts kancelejas mājaslapā. |
| 2. | Sabiedrības līdzdalība projekta izstrādē | Tieslietu ministrija 2020. gada 19.septembrī noteikumu projektu ievietoja savā mājaslapā sadaļā "Sabiedrības līdzdalība" (pieejams: <https://www.tm.gov.lv/lv/pazinojums-par-lidzdalibas-iespejam-ministru-kabineta-noteikumu-projekta-grozijumi-ministru-kabineta-2009-gada-27-oktobra-noteikumos-nr-1250-izstrades-procesa> ), kā arī noteikumu projekts tika ievietots Valsts kancelejas mājaslapā sadaļā "Ministru kabineta diskusiju dokumenti" (pieejams: <https://mk.gov.lv/content/ministru-kabineta-diskusiju-dokumenti>), tādējādi dodot iespēju sabiedrībai līdzdarboties tiesību akta izstrādes procesā. Sabiedrībai bija iespēja līdz 2020. gada 24. septembrim sniegt rakstisku viedokli Tieslietu ministrijai par izstrādāto noteikumu projektu.  |
| 3. | Sabiedrības līdzdalības rezultāti | Par noteikumu projektu savu viedokli pauda Ekonomikas ministrija un notika konsultācijas ar Latvijas Attīstības finanšu institūciju "Altum". Ekonomikas ministrija ieteica noteikumu projekta 2. punkta redakcijā lietot vispārēju formulējumu valsts palīdzībai dzīvojamās telpas iegādei vai būvniecībai. Savukārt Latvijas Attīstības finanšu institūciju "Altum" sniedza informāciju par mainītu valsts palīdzības piešķiršanas izvērtēšanas procesu un tādēļ noteikumu projekta 2.punktā ir ietverams, ka apliecinājumu izsniedz kredītiestāde, ne iestāde, kura koordinē un administrē valsts atbalsta programmu. Ieteiktais ir ņemts vērā un iekļauts noteikumu projekta normas redakcijā. |
| 4. | Cita informācija | Ministru kabineta noteikumus pēc to pieņemšanas Ministru kabinetā izsludina, publicējot oficiālajā izdevumā "Latvijas Vēstnesis" ([www.vestnesis.lv](http://www.vestnesis.lv)), kā arī tie ir pieejami sistematizēti vortālā Likumi.lv ([www.likumi.lv](http://www.likumi.lv) ). |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, zvērināti notāri, Latvijas Attīstības finanšu institūcija "Altum", kredītiestādes, Sabiedrības integrācijas fonds. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Miltoviča 67036775

laura.miltovica@tm.gov.lv

Degle 67036833

gunta.degle@tm.gov.lv